Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Зоран Стојанов - главен инспектор со службена легитимација број 28-0001, Мијалче Стојанов-инспектор за социјална заштита со службена легитимација број 28-0005 и Елена Јанчева-инспектор за социјална заштита со службена легитимација број 28-0020, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Гевгелија, со седиште на ул.,, Маршал Тито,, бр. бб, Гевгелија застапуван од В.Д Директорот Васка Илиева и со Записник ИП1 број 16-12 од 08.03.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/20, 311/20, 163/2021, 294/2021, 99/2022 и 236/2022) го донесе следното

**Р Е Ш Е Н И Е**

Се наредува на Васка Илиева, В.Д Директор на ЈУ Меѓуопштински центар за социјална работа Гевгелија (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1.Центарот да го преиспита донесеното решение за остварување на правото на грантирана минимална помош на корисникот К.К. број 08-328 од 30.11.2022 година, со примена од 01.11.2022 година во намален износ од 1.293, 00 денари, правилно да ги утврди вкупните просечни месечни приходи на домаќинството, обезбедени со размена на податоците по службена должност со надлежните институции, односно да го утврди видот на приходот и дали се смета како приход, од што зависи висината на правото, да донесе ново решение врз основа на утврдената материјална состојба, со кое ќе го замени претходното решение доколку е донесено во спротивност со закон или друг пропис и да го исплати неосновано намалениот износ на висината на правото, согласно член 28 и 31 став 1 од Законот и член 4 став 1 точка 15 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/21, 80/21 и 240/21).

**Рокот за извршување на изречената инспекциска мерка изнесува 20 дена од приемот на решението и постојано.**

2. Раководното или друго овластено лице во установата за социјалната заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

3. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Зоран Стојанов - главен инспектор со службена легитимација број 28-0001, Мијалче Стојанов - инспектор за социјална заштита со службена легитимација број 28-0005 и Елена Јанчева - инспектор за социјална заштита со службена легитимација број 28-0020, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Гевгелија, со седиште на ул.,,Маршал Тито бр.бб застапувано од В.Д Директорот Васка Илиева и состави Записник бр.16-12 од 08.03.2023 година, во кој се констатирани недостатоци и неправилности во постапката за остварување и користење на правото на гарантирана минимална помош.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-12 од 08.03.2023 година

Инспектори за социјална заштита:

главен инспектор-Зоран Стојанов

инспектор- Мијалче Стојанов

инспектор-Елена Јанчева